cyanic-selkie/wikianc huggingface dataset:
জাতানি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬ মিটার (১১৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জাতানি শহরের জনসংখ্যা হল ৫৪,৫৫০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে জাতানি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
বাথ, সমারসেট
বাথ (Bath) ইংল্যান্ডের সমারসেট কাউন্টির বৃহত্তম শহর, যা তার রোমান নির্মিত বাথের জন্য পরিচিত। ২০১১ সালে এর জনসংখ্যা ছিল ৮৮,৮৮৯ জন। বাথ অ্যাভন নদীর উপত্যকায়, লন্ডনের  পশ্চিমে এবং ব্রিস্টলের  দক্ষিণ-পূর্ব দিকে  অবস্থিত। ১৯৮৭ সালে ইউনেস্কো শহরটিকে একটি বিশ্ব ঐতিহ্যবাহী স্থান হিসেবে ঘোষণা করে।
১৯৯৬ সালে বাথ অ্যাভন কাউন্টির অংশে পরিণত হয়েছিল। ১৯৭৪ সালে অ্যাভন এর বিলুপ্তি নিম্নলিখিত কেন্দ্র গঠিত হয়েছে বাথ এবং নর্থ ইস্ট সমারসেট।
২০০০ সাল থেকে বাথের বড় বড় ঘটনাবলির মধ্যে থার্মি বাথ স্পা, সাউথগেট শপিং সেন্টার, স্টোর্ট অ্যান্ড পিট কারখানার সাইটে আবাসিক ওয়েস্টার্ন রিভারসাইড প্রকল্প এবং রিভারসাইড বাথ কোয়েস অফিস এবং ব্যবসায়িক বিকাশ অন্তর্ভুক্ত রয়েছে।
ভূগোল এবং পরিবেশ
বাথ কটসওয়াল্ডসের দক্ষিণ প্রান্তের নিকটবর্তী অ্যাভন উপত্যকায় অবস্থিত, চুনাপাথরের পাহাড়ের একটি সারি বহিরাগত প্রাকৃতিক সৌন্দর্যের অঞ্চল হিসাবে আখ্যায়িত। শহরটিকে ঘিরে থাকা এবং চারপাশের পাহাড়গুলির ল্যানসডাউন মালভূমির সর্বোচ্চ উচ্চতা রয়েছে। বাথের আয়তন ।
জেলা
২০১১ সালের আদমশুমারি অনুসারে, উত্তর-পূর্ব সমারসেটসহ বাথের আশেপাশের অঞ্চলগুলি চিউ উপত্যকা পর্যন্ত অন্তর্ভুক্ত রয়েছে, এর জনসংখ্যা ছিল ১৭৬,০১৫ জন। একই পরিসংখ্যান অনুসারে জনসংখ্যাতত্ত্বে দেখায় যে, জেলাটি শ্বেতাঙ্গদের দ্বারা ঘনবসতিপূর্ণ, তারা গড় জনসংখ্যার ৯৪.৬% - যা শ্বেতাঙ্গদের জাতীয় গড় ৮৭.১% এর চেয়ে উল্লেখযোগ্য পরিমাণে বেশি। জেলার অন্যান্য নৃগোষ্ঠী জনসংখ্যার মধ্যে রয়েছে, বহুজাতিগুলি ১.৬%, এশীয় ২.৬% এবং কৃষ্ণাঙ্গ ০.৮% (জাতীয় গড় যথাক্রমে ১.৯৮%, ৬.৯২% এবং ৩.০১%)।
জেলাটি মূলত খ্রিস্টান অধ্যুষিত এলাকায়, যেখানে তারা মোট জনসংখ্যার ৫৬.৫%, এখানে অন্য কোনও ধর্ম ০.৭% এর বেশি পৌঁছায়নি। এই পরিসংখ্যানগুলি সাধারণত জাতীয় গড়ের সাথে তুলনা করে, যদিও ধর্মহীনরা ৩২.৭%, জাতীয় ২৫.৬৭% এর তুলনায় উল্লেখযোগ্যভাবে বেশি প্রচলিত। ৮৩.৯% বাসিন্দাদের, তাদের স্বাস্থ্যের অবস্থা জাতীয় স্তরের তুলনায় (৮১.৪০%) ভাল বা খুব ভাল হিসাবে উল্লেখ করেছে। জাতীয়ভাবে ১৮% মানুষ দীর্ঘমেয়াদী অসুস্থ হিসাবে নিজেকে বর্ণনা করে; যা বাথে ১৬.১০%।
শহর
২০১১ সালের আদমশুমারিতে বাথ বিল্ট-আপ এলাকার জনসংখ্যা ছিল ৯৪,৭৮২ জন এবং অপরিশোধিত এলাকার (শহর) জনসংখ্যা ৮৮,৮৮৯ জন রেকর্ড করা হয়েছে, পরেরটি সংসদ নির্বাচনের সীমানার সাথে ঠিক মিল ছিল। বাথ বিল্ট আপ এলাকায় সামান্য শহর নিজেই সীমানা অতিক্রম করে প্রসারিত হয়েছে, যেমন উত্তরপূর্বে এলাকায় বাথাম্পটন এবং বাথফোর্ট। ২০০১ সালের আদমশুমারিতে শহরের জনসংখ্যা ছিল ৮৩.৯২২ জন।
বাথের বাসিন্দা বাথোনীয় নামে পরিচিত।
খন্দকার আনোয়ারুল ইসলাম
খন্দকার আনোয়ারুল ইসলাম একজন বাংলাদেশি অবসরপ্রাপ্ত সরকারি কর্মকর্তা যিনি বাংলাদেশের ২২তম মন্ত্রিপরিষদ সচিব হিসেবে দায়িত্ব পালন করেছেন। এর আগে তিনি সড়ক পরিবহন ও সেতু মন্ত্রণালয়ের অধীন সেতু বিভাগের সিনিয়র সচিব হিসেবে দায়িত্ব পালন করেন। এছাড়াও, তিনি পদাধিকার বলে বাংলাদেশ সেতু কর্তৃপক্ষের নির্বাহী পরিচালকের দায়িত্বও পালন করেছেন।
কর্মজীবন
আনোয়ারুল ইসলাম ঢাকা বিশ্ববিদ্যালয়ের সমাজকল্যাণ বিভাগ থেকে স্নাতক ও স্নাতকোত্তর ডিগ্রি অর্জনের পর ১৯৮৩ সালে প্রশাসন ক্যাডারে উপজেলা ম্যাজিস্ট্রেট হিসেবে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি উপজেলা নির্বাহী অফিসার, অতিরিক্ত জেলা প্রশাসক, ভারপ্রাপ্ত জেলা প্রশাসক হিসেবে দায়িত্ব পালনের পর জাতীয় ক্রীড়া পরিষদের পরিচালক, জাতীয় সংসদ সচিবালয়ের সিনিয়র সহকারী সচিব এবং উপসচিব, ত্রাণ ও পুনর্বাসন অধিদপ্তরের পরিচালক, জাতীয় ক্রীড়া পরিষদের সচিব হিসেবেও দায়িত্ব পালন করেন। এছাড়াও তিনি আন্তর্জাতিক দাতা সংস্থা পরিচালিত বিভিন্ন সরকারি প্রকল্পেও পরিচালনার দায়িত্ব পালন করেন।
২০১১ সালের ১৩ নভেম্বর তিনি প্রথমে ভারপ্রাপ্ত সচিব হিসেবে সেতু বিভাগে যোগদান করেন। পরবর্তীতে ২০১৩ সালের ৩১ জানুয়ারি সচিব ও ২০১৭ সালের ১৩ জুলাই জ্যেষ্ঠ সচিব পদে পদোন্নতি পান। ২০১৯ সালে বাংলাদেশের সংবাদপত্রে অর্থমন্ত্রী আ হ ম মোস্তফা কামালের বরাতে তাকে বাংলাদেশের ২২তম মন্ত্রিপরিষদ সচিব হিসেবে সংবাদ প্রকাশিত হয়।
ব্যক্তিগত জীবন
আনোয়ারুল ব্যক্তিগত জীবনে বেগম কামরুন নাহারের সাথে বিবাহ বন্ধনে আবদ্ধ হন। কামরুন নাহার অবসরপ্রাপ্ত সচিব । এই দম্পতির দুই পুত্র সন্তান রয়েছে।
কম্পাস
দিগদর্শী বা কম্পাস (Compass) নৌপথে অথবা জরীপ কার্যে ব্যবহৃত প্রধান উপকরণ বা যন্ত্রাংশ যা কাঠামো নির্দেশক হিসেবে চৌম্বকীয় দণ্ডের সাহায্যে দিক নির্দেশনা করে। উত্তর, দক্ষিণ, পূর্ব এবং পশ্চিম - এ চারটি মৌলিক দিক কম্পাসে উল্লেখ থাকে। এছাড়াও অন্যান্য দিকগুলোও সংক্ষিপ্ত আকারে এতে চিহ্নিত থাকতে পারে। গোলাকৃতি কাঠামোর ব্যাসার্ধটি কম্পাস রোজ নামে পরিচিত। যখন এটি সমান্তরালে রাখা হয়, তখন এর কাটা সর্বদাই উত্তর দিককে নির্দেশনা দিয়ে থাকে। কৌণিকভাবে উত্তরকে ০ (শূন্য), পূর্বকে ৯০, দক্ষিণকে ১৮০ এবং পশ্চিমকে ২৭০ ডিগ্রীরূপে প্রকাশ করা হয়। এর সাহায্যে ব্যক্তি ভূ-ত্বকে সঠিক দিক-নির্দেশনার মাধ্যমে কাঙ্ক্ষিত লক্ষ্যস্থল খুঁজে পায়। চৌম্বক অথবা ঘূর্ণায়মান নীতিমালার সাহায্যে এ যন্ত্রের সাহায্যে পরিচালিত হয় কিংবা সূর্য অথবা তারার মাধ্যমেও দিক-নির্দেশনা প্রদান করা হয়। সাগর-মহাসাগরের জাহাজ চলাচলে এবং মরুভূমিতে কিংবা অন্যকোন গুরুত্বপূর্ণ স্থাপনা নির্দেশনায় এর জুরি মেলা ভার।
ড্রসোফিলা
ড্রসোফিলা হল ছোট মাছিদের একটি গণ যা ড্রসোফিলিডি গোত্রের অন্তর্ভুক্ত। এই গণের সদস্যদেরকে প্রায়ই “ফলের মাছি” অথবা (মাঝেমাঝে) ছোবড়া মাছি, সির্কা মাছি, বা ওয়াইন মাছি বলা হয় কারণ এদের অনেককেই অতিপক্ব বা পচাগলা ফলাদির আশেপাশে ঘুরঘুর করতে দেখা যায়। অনেক সময় এই গণের মাছিগুলোকে আরেকটি ভিন্ন গণের মাছির সাথে গুলিয়ে ফেলা হয়। ঐ গণটির নাম টেফ্রিটিডি যেটি ড্রসোফিলিডি'র মতোই ফলের উপর নির্ভরশীল, তবে একে মাঝেমাঝে “প্রকৃত ফলের মাছি” বলা হয়। টেফ্রিটিডি গণের মাছিরা মূলত অপরিপক্ব অথবা পক্ব ফলমূল খেয়ে জীবন ধারণ করে যদিও এদেরকে ফসলের ক্ষতিকারক বালাই বলে গণ্য করা হয়। এমন একটি সংহারক প্রজাতি হল ভূমধ্যসাগরীয় ফলের মাছি। ড্রসোফিলিডি গণের সবচাইতে জনপ্রিয় প্রজাতির নাম ড্রসোফিলা মেলানোগেস্টার (D. melanogaster), কারণ এটি জিনতত্ত্ব গবেষণায় ব্যাপকভাবে ব্যবহৃত হয়েছে, তাছাড়া বিকাশমূলক জীববিজ্ঞানে এটি একটি প্রচলিত মডেল জীব। জীববিজ্ঞানের আধুনিক গবেষণাপত্রগুলিতে “ফলের মাছি” ও ড্রসোফিলা উভয় পদকে সমার্থকরূপে ব্যবহার করা হয়। তথাপি, ড্রসোফিলার সম্পূর্ণ গণ ১৫০০-এরও অধিক প্রজাতি নিয়ে গঠিত যাদের বাহ্যিক চেহারা, আচরণ, এবং প্রজনন আবাস অত্যন্ত বৈচিত্রপূর্ণ।
শব্দতত্ত্ব
ড্রসোফিলা, যার অর্থ “শিশির-প্রেমী”, একটি আধুনিক বৈজ্ঞানিক লাতিন অভিযোজন যেটিকে গ্রীক শব্দ δρόσος, ড্রসোস, “শিশির”, এবং φίλος, ফিলোস, “প্রেমময়” থেকে লাতিন -a সহ গ্রহণ করা হয়েছে।
অঙ্গসংস্থান
ড্রসোফিলা হল লাল চক্ষুবিশিষ্ট মাছি যার বর্ণ সাধারণত পান্ডুর হলুদ থেকে লালচে বাদামী বা কালো হয়। অনেক প্রজাতির পাখায় সুনির্দিষ্ট কালো ঢক রয়েছে। গ্রোত্রটিকে চেনার জন্য যেসব বৈশিষ্ট্য ব্যবহার করা হয় সেগুলো হল—পালকবিশিষ্ট অ্যারিস্টা, মস্তক ও বক্ষের কন্টকময়তা, এবং পাখার শিরাবিন্যাস। অধিকাংশ মাছিই ছোটছোট, প্রায় ২-৪ মিলিমিটার দীর্ঘ, তথাপি কিছু প্রজাতির মাছি, যেমন হাওয়াই অঞ্চলের প্রজাতিগুলো, হাউজফ্লাই বা ঘরের মাছি থেকেও বড় আকারের হয়।
আবাস
পুরো পৃথিবীজুড়েই ড্রসোফিলার আবাস, তবে ক্রান্তীয় অঞ্চলগুলোতে এসব প্রজাতির সংখ্যা বেশি। এদেরকে মরুভূমি, ক্রান্তীয় বৃষ্টি অরণ্য, শহর, জলাভূমি, এবং আলপাইন অঞ্চগুলোতে দেখতে পাওয়া যায়। উত্তুরে কিছু প্রজাতিতে হাইবারনেশন বা শীতনিদ্রা পরিলক্ষিত হয়। অধিকাংশ প্রজাতি ফল, বাকল, স্লাইম ফ্লাক্স, ফুল, ও মাশরুমসহ নানান ধরনের ক্ষীয়মাণ উদ্ভিদ এবং ছত্রাকজনিত বস্তুতে প্রজনন সম্পন্ন করে। ড্রসোফিলা সুজুকি (D. suzukii) নামের প্রজাতিটি টাটকা ফল খেয়ে ফেলে তাই এটিকে বালাই হিসেবে চিহ্নিত করা হয়। অল্প কিছু প্রজাতি পরজীবী ও শিকারীতে পরিবর্তীত হয়েছে। অনেকগুলো প্রজাতিকে গাঁজন দেয়া কলা বা মাশরুমের ফাঁদ দিয়ে আকর্ষণ করা যায়, কিন্তু অন্যগুলোকে এরকম ফাঁদ ব্যবহার করে আটকানো যায় না। পুরুষ ড্রসোফিলা প্রজননের জন্য উপযুক্ত মাধ্যমে একত্রিত হয়ে স্ত্রী ড্রসোফিলার সাথে মিলিত হবার জন্য প্রতিযোগীতায় লিপ্ত হয়, অথবা “লেক” গঠন করে যা পূর্বরাগের জন্য প্রজনন অঞ্চল থেকে পৃথক একটি অঞ্চল।
কয়েক ধরনের ড্রসোফিলা প্রজাতি, যেমন ড্রসোফিলা মেলানোগেস্টার, ড্রসোফিলা ইমিগ্রান্স (D. immigrans), এবং ড্রসোফিলা সিমুলান্স (D. simulans), মানুষের সাথে ঘনিষ্ঠভাবে সম্পর্কযুক্ত থাকার কারণে গৃহপালিত প্রজাতি বলে পরিচিত হয়।  )  ফল পরিবহনের মতো মানবসুলভ কার্যাবলির কারণে ড্রসোফিলার অনেক প্রজাতি পৃথিবীর আনাচে কানাচে ছড়িয়ে পড়েছে।
প্রজনন
পৃথিবীতে অধীত যেকোন জীবসত্ত্বার মাঝে এই গণের পুরুষদের শুক্রাণু কোষ সবচাইতে দীর্ঘ; যেমন ড্রসোফিলা বাইফারকা (D. bifurca) নামের প্রজাতির পুরুষদের প্রায় ৫৮ মিলিমিটার (২.৩ ইঞ্চি) দীর্ঘ শুক্রাণু রয়েছে। এসব শুক্রাণু কোষ মূলত লেজ, যা স্ত্রীদের কাছে পাকানো কুণ্ডলীর মতো নিষ্কৃত করা হয়। ড্রসোফিলা বাইফারকা ছাড়াও ড্রসোফিলা গনের অন্যন্য সদস্যরাও অপেক্ষাকৃত বৃহৎ আকৃতির শুক্রাণু কোষ তৈরী করে। ড্রসোফিলা মেলানোগেস্টারের শুক্রাণু কোষ মোটামুটি ১.৮ মিলিমিটার দীর্ঘ হবার পরও এটি মানুষের শুক্রাণু কোষের চাইতে ৩৫ গুণ লম্বা। ড্রসোফিলা মেলানোগেস্টার প্রজাতিদলের বেশ কয়েকটি প্রজাতির মধ্যে ট্রমাটিক ইনসেমিনেসনের মাধ্যমে মিলন সংঘটিত হয়।
ড্রসোফিলা খুব দ্রুত প্রজননে সক্ষম, যদিও এদের প্রজনন ক্ষমতার মাঝে বেশ তারতম্য দেখা যায়। এক জোড়া ড্রসোফিলা মাছি এক সপ্তাহের ভেতর কয়েক শ’ সন্তানের জন্ম দিতে পারে যারা আবার এক সপ্তাহের ভেতরেই প্রজননে সক্ষম হয়ে উঠে। যদিও বিকাশের মেয়াদের ক্ষেত্রে প্রজাতিগুলোর মধ্যে তারতম্য দেখা যায় যা মূলত ৭ থেকে ৬০ দিনের হয়ে থাকে। ড্রসোফিলার বৃদ্ধি নির্ভর করে নানান পরিবেশগত উপাদানের উপর যেমন তাপমাত্রা, বংশবৃদ্ধির স্থান, এবং ঘনত্ব বা গাদাগাদি। জৈবিক ঘড়ির উপর ভিত্তি করে ডিম পাড়া সম্পন্ন হয় বলে ড্রসোফিলা মেলানোগ্যাস্টার তার পরিবেশ চক্রের সাথে উপযোজন করে নেয় যা তাকে বেচে থাকতে বিশেষভাবে সহায়তা করে। .ড্রসোফিলা
গবেষণাগারে উৎপাদিত প্রাণী হিসেবে
প্রাকৃতিক বাসস্থানের বাইরে সহজে উৎপাদনযোগ্যতা, সংক্ষিপ্ত প্রজন্মকাল এবং দ্রুত মিউটেশনযোগ্যতা থাকার কারণে ড্রসোফিলা মেলানোগ্যাস্টার গবেষণার জন্য অতি জনপ্রিয় একটি প্রাণী। ১৯০৬ সালে থমাস হান্ট মর্গান ড্রসোফিলা মেলানোগ্যাস্টার নিয়ে কাজ শুরু করেন এবং ১৯১০ সালে বিজ্ঞানী মহলে প্রকাশ করেন সাদাচোখা মিউট্যান্ট মাছির উপর তাঁর গবেষণালব্ধ ফলাফল। সেই সময়  তিনি বংশগতির উপর কাজ করার জন্য এমন একটি প্রতিমান জীব খুঁজছিলেন যেটি যথেচ্ছভাবে জেনেটিক মিউটেশন অর্জন করবে এবং পরিণত অবস্থায় এর ফলাফল বাহ্যিক পরিবর্তনরূপে সুস্পষ্টভাবে প্রকাশ করবে। বংশগতিতে জিনের বাহক হিসেবে ক্রোমোজমের ভূমিকা ব্যাখ্যা করে তিনি ১৯৩৩ সালে চিকিৎসাবিজ্ঞানের উপর নোবেল পুরস্কার লাভ করেন। ড্রসোফিলার উপর ব্যাপক কাজই তাঁকে এই বিরল সম্মান বয়ে এনে দেয়। মেলানোগ্যাস্টার ছাড়াও অন্যান্য ড্রসোফিলা প্রজাতি জীনতত্ত্ব আর এমব্রায়োজেনেসিসের মতো শাখাগুলোতে ব্যাপকহারে ব্যবহৃত হয়।
শিকারী প্রাণী
ড্রসোফিলা, রাবার ফ্লাইয়ের মতো অনেক ধরনের সাধারণ শিকারী প্রাণীর শিকার। এর শূককীট অন্যান্য মাছির শূককীট, স্টাফিলিনিড গুবরে পোকা, এবং পিঁপড়ার খাবার।
জাতিজনি
প্যারাফাইলেটিক হিসেবে সংজ্ঞায়িত ড্রসোফিলা গণটিতে এখন পর্যন্ত প্রায় ১৪৫০ টি প্রজাতির বর্ণনা দেয়া হলেও, এতে হাজার হাজার প্রজাতি রয়েছে বলে ধারণা করা করা হয়। প্রজাতিগুলোর অধিকাংশই দুইটি উপগণের অন্তর্ভুক্তঃ ড্রসোফিলা (প্রায় ১১০০ টি প্রজাতি) এবং সফোফোরা (প্রায় ৩৩০ টি প্রজাতি)। ড্রসোফিলার হাওয়াই অঞ্চলের প্রজাতিগুলো (প্রায় ৫০০ প্রজাতি বিদ্যমান যাদের মধ্যে ৩৮০ টির বর্ণনা সম্পন্ন হয়েছে) কখনো কখনো আলাদা ইডিয়োমিয়া নামের গণ অথবা উপগণ হিসেবে চিহ্নিত করা হলেও এটি সর্বজনবিদিত নয়। স্ক্যাপটোমাইজা গণ-এর অধীনে রয়েছে প্রায় ২৫০ টি প্রজাতি যারা হাওয়াই অঞ্চলের ড্রসোফিলা থেকে বিবর্তিত হয়েছে এবং পরবর্তীতে অন্যান্য মহাদেশে ছড়িয়ে পড়েছে।
ড্রসোফিলা থেকে বিবর্তিত বেশ কয়েকটি উপগণ এবং গণের নাম মূলত ড্রসোফিলার নানান প্রজাতির নামকে এদিক-ওদিক করে দিয়ে গঠন করা হয়েছে, উদাহরণস্বরূপ, ডরসিলোফা, লর্ডিফোসা, সিফলোডোরা, ফ্লোরিডোসা, সিলোডোরা, ইত্যাদি।
ড্রসোফিলা জিনোম প্রজেক্ট
প্রতিমান জীব হিসেবে ড্রসোফিলাকে জীববিজ্ঞানের অনেক শাখায়, যেমন জীনতত্ত্ব (জনগোষ্ঠী জীনতত্ত্বসহ), কোষ-জীববিজ্ঞান, প্রাণরসায়ন, বিকাশমূলক জীববিজ্ঞান, ইত্যাদি, গবেষণার নিমিত্তে ব্যবহার করা হয়। এ কারণে, ড্রসোফিলার জিনোম বিন্যাস করার নিমিত্তে ব্যাপক প্রচেষ্টা চালানো হয়েছে। নিম্নোক্ত প্রজাতিগুলোর সম্পূর্ণ জিনোমের বিন্যাস ইতোমধ্যে বের করা হয়ে গেছেঃ
জিনোমের বিবর্তনীয় তুলনা ছাড়াও, জিনোম বিন্যাসের তথ্য নানান কাজে ব্যবহৃত হয়েছে। ড্রসোফিলা সিমুল্যন্স ও ড্রসোফিলা সেকেলিয়া হলো ভগিনী প্রজাতি বা সিস্টার স্পেসিজ যারা নিজেদের মধ্যে মিলনের ফলে প্রজননে সক্ষম সন্তানের জন্ম দিতে পারে, অন্যদিকে ড্রসোফিলা মেলানোগ্যাস্টার ও ড্রসোফিলা সিমুল্যান্স নিজেদের মধ্যে প্রজননে অক্ষম সঙ্কর জীবের জন্ম দেয়। ড্রসোফিলার জিনোম প্রায়ই দূর-সম্পর্কের প্রজাতির, যেমন মৌমাছি অথবা মশা, জিনোমের সাথে তুলনা করা হয়।
মড-এনকোড নামের একটি সংঘ বর্তমানে আরো আটটি ড্রসোফিলা প্রজাতির জিনোম বিন্যাস করছে। এছাড়া, আই-ফাইভ-কে নামের আরেকটি সংঘ এর চাইতেও অধিক প্রজাতির জিনোম বিন্যাসে হাত দিয়েছে।
জিনোম বিন্যাসের এসব তথ্য ফ্লাইবেস নামক একটি জৈব তথ্যবিজ্ঞান ডাটাবেসে সংরক্ষিত রয়েছে।
সফদার নিয়াজী
সফদার নিয়াজি (জন্ম: ১১ জুন ১৯৮২) হলেন একজন পাকিস্তানি প্রথম-শ্রেণীর ক্রিকেটার যিনি ইসলামাবাদ ক্রিকেট দলের হয়ে খেলেছেন।
স্কিনভালি
স্কিনভালি (ცხინვალი; ) হল বিতর্কিত ডে ফ্যাক্টো স্বাধীন রাষ্ট্র দক্ষিণ ওশেটিয়ার রাজধানী। এটি আম্তর্জাতিকভাবে জর্জিয়ার অংশ হিসেবে বিবেচিত। রাশিয়াসহ জাতিসংঘের কেবল চারটি সদস্যরাষ্ট্র একে স্বীকৃতি দিয়েছে। এটি গ্রেট লিয়াখভি নদীর ওপর এবং জর্জিয়ার রাজধানী তিবিলিসি থেকে প্রায় ১০০ কি.মি উত্তর-পশ্চিমে অবস্থিত।
নাম
স্কিনভালি (Tskhinvali) নামটি প্রাচীন জর্জীয় শব্দ Krtskhinvali ( ქრცხინვალი ) থেকে, যা পূর্ববর্তী Krtskhilvani ( ქრცხილვანი ) শব্দ থেকে এসেছে। এর আক্ষরিক অর্থ হল 'হর্নবীমের দেশ, যা একটি শহরের ঐতিহাসিক নাম। আরো জন্য ცხინვალი দেখুন।
১৯৩৪ থেকে ১৯৬১ সাল পর্যন্ত এই শহরটির নাম ছিল স্ট্যালিনিরি ( სტალინირი, Сталинир), যা ওসেটীয় শব্দ "Ir" এর সাথে জোসেফ স্ট্যালিনের উপাধির সংকলন ছিল, যার অর্থ ওসেটিয়া । আধুনিক ওসেটীযরা শহরটিকে Tskhinval বলে। শহরটির অন্য ওসেটীয় নাম হল চ্রেবা ( Чъреба ), যা কেবলমাত্র একটি কথ্য শব্দ হিসাবে ছড়িয়ে পড়ে। Chreba নামটি জর্জীয় Ḳreba থেকে এসেছে ( კრება), আক্ষরিক অর্থে "জড়ো হওয়া"। শহরটি ঐতিহাসিকভাবে একটি ট্রেডিং পয়েন্ট হিসাবে ব্যবহৃত হওয়ার কারণে এই নামে ডাকা হয়।
ইতিহাস
বর্তমান স্কিনভালির আশেপাশের এলাকাটি ব্রোঞ্জযুগে প্রথমবার জনবহুল হয়েছিল। সেই সময়ের অনাবিষ্কৃত বসতি ও প্রত্নতাত্ত্বিক নিদর্শনগুলি সম্ভাব্য সারমাটিয়ান উপাদানগুলির সাথে আইবেরিয়ান (পূর্ব জর্জিয়া) ও কোলচিয়ান (পশ্চিম জর্জিয়া) উভয় সংস্কৃতির প্রভাব প্রতিফলিত করে।
১৩৯৮ সালে কার্তলি (মধ্য জর্জীয় অংশ) একটি গ্রাম হিসাবে জর্জীয় সূত্র দ্বারা স্কিনভালি প্রথম বর্ণনা করা হয়েছিল। যদিও পরবর্তী একটি বিবরণ ৩য় শতাব্দীর আইবেরিয়ার জর্জীয় রাজা আসপাকিউরেস ২য়-কে একটি দুর্গ হিসাবে এর ভিত্তি স্থাপন করার কথা বর্ণনা করে। ১৮ শতকের গোড়ার দিকে স্কিনভালি একটি ছোট রাজকীয় শহর ছিল, যা মূলত সন্ন্যাসীদের দ্বারা জনবহুল ছিল। ১৮০১ সালে পূর্ব জর্জিয়ার বাকি অংশের সাথে স্কিনভালিকে রাশিয়ান সাম্রাজ্যের সাথে সংযুক্ত করা হয়। এটি একটি বাণিজ্য রুটে অবস্থিত, যা উত্তর ককেশাসকে তিবিলিসি এবং গোরির সাথে সংযুক্ত করেছে। স্কিনভালি ধীরে ধীরে একটি মিশ্র জর্জীয় ইহুদি, জর্জীয়, আর্মেনীয় ও ওসেটীয় জাতির জনসংখ্যার সাথে একটি বাণিজ্যিক শহরে বিকশিত হয়। ১৯১৭ সালে এতে ৩৮.৪% জর্জীয় ইহুদি, ৩৪.৪% জর্জীয়, ১৭.৭% আর্মেনীয় এবং ৮.৮% ওসেটীয়সহ ৬০০টি বাড়ি ছিল।
শহরটি ১৯১৮-২০ সময়কালে জর্জিয়ান পিপলস গার্ড ও বলশেভিকপন্থি ওসেটীয় কৃষকদের মধ্যে সংঘর্ষ দেখে, যখন জর্জিয়া রাশিয়া থেকে সংক্ষিপ্ত স্বাধীনতা লাভ করে। ১৯২১ সালের মার্চে আক্রমণকারী রেড আর্মি দ্বারা সোভিয়েত শাসন প্রতিষ্ঠিত হয় এবং এর এক বছর পরে ১৯২২ সালে স্কিনভালিকে জর্জীয় সোভিয়েত সমাজতান্ত্রিক প্রজাতন্ত্রের মধ্যে দক্ষিণ ওসেটিয়ার স্বায়ত্তশাসিত অঞ্চলের রাজধানী করা হয়। পরবর্তীকালে তীব্র নগরায়ণ ও সোভিয়েত স্থানীয়করণ নীতির কারণে শহরটি মূলত ওসেটীয় হয়ে ওঠে, যার ফলে নিকটবর্তী গ্রামীণ এলাকা থেকে ওসেটীয়রা এখানে আসা শুরু করে। এটি মূলত একটি শিল্প কেন্দ্র ছিল, যেখানে লাম্বার মিল ও উৎপাদন কারখানা ছিল এবং এখানে বেশ কিছু সাংস্কৃতিক ও শিক্ষা প্রতিষ্ঠানও ছিল। ১৯৮৯ সালের সর্বশেষ সোভিয়েত আদমশুমারি অনুসারে স্কিনভালির জনসংখ্যা ছিল ৪২,৯৩৪ জন এবং ২০১৫ সালে দক্ষিণ ওসেটিয়ার আদমশুমারি অনুসারে এর জনসংখ্যা ছিল ৩০,৪৩২ জন।
জর্জীয়-ওসেটীয় দ্বন্দ্বের তীব্র পর্যায়ে স্কিনভালি ছিল জাতিগত উত্তেজনা এবং জর্জীয় ও ওসেটীয় বাহিনীর মধ্যে সশস্ত্র সংঘর্ষের একটি দৃশ্যস্থল। ১৯৯২ সালের সোচি যুদ্ধবিরতি চুক্তিটি ওসেটীয়দের হাতে স্কিনভালি ছেড়ে দেয়।
রুশ-জর্জীয় যুদ্ধ
দক্ষিণ ওসেটিয়ার জনসংখ্যার একটি উল্লেখযোগ্য অংশ (অন্তত ৭০,০০০ এর মধ্যে ৩০,০০০) ২০০৮ সালের যুদ্ধ শুরুর আগে বা অব্যবহিত পরে উত্তর ওসেটিয়া-আলানিয়াতে পালিয়ে যায়। গোলাবর্ষণ ও স্কিনভালির পরবর্তী যুদ্ধের সময় অনেক বেসামরিক লোক নিহত হয়েছিল ( ১৬২ বেসামরিক মৃত্যুর রুশ তদন্তকারী দল দ্বারা নথিভুক্ত করা হয়েছিল এবং ৩৬৫ দক্ষিণ ওসেটীয় কর্তৃপক্ষের হিসাব মতে )।
যুদ্ধের সময় শহরটি ব্যাপকভাবে ক্ষতিগ্রস্ত হয়। আন্দ্রে ইলারিওনভ ২০০৮ সালের অক্টোবর মাসে শহরটি পরিদর্শন করেন এবং রিপোর্ট করেন, অনেক স্থাপনা প্রকৃতপক্ষে ধ্বংসস্তূপ হয়ে ছিল এবং তিনি দেখেন যে, ধ্বংসাবশেষগুলি ঝোপঝাড় ও গাছে পরিপূর্ণ ছিল, যা নির্দেশ করে যে ধ্বংসটি  ১৯৯১-১৯৯২ সালের দক্ষিণ ওসেটিয়া যুদ্ধের সময় হয়েছিল।
মার্ক আমেস নামে যে ব্যক্তি শেষ যুদ্ধটি কভার করেন, তিনি বলেছিলেন যে, স্কিনভালির প্রধান আবাসিক জেলা সম্পূর্ণরূপে ধ্বংস হয়ে গেছে।
বর্তমান অবস্থা
বর্তমান স্কিনভালি দক্ষিণ ওসেটিয়ার রাজধানী হিসাবে কাজ করে। ২০০৮ সালের যুদ্ধের আগে শহরটির মোট জনসংখ্যা ছিল প্রায় ৩০,০০০। গত দুই দশকে উভয় পক্ষের মধ্যে স্থায়ী রাজনৈতিক মীমাংসার অভাবে শহরটি উল্লেখযোগ্যভাবে অনুন্নত হয়েই আছে।
শহরটিতে মধ্যযুগীয় জর্জীয় স্থাপত্যের বেশ কয়েকটি স্মৃতিস্তম্ভ রয়েছে। এতে অবস্থিত সেন্ট জর্জের কাবতি চার্চটি ৮ম-১০ম শতাব্দীর প্রাচীনতম একটি স্থাপনা।
অনিতা অগসপার্গ
অনিতা অগসপার্গ (২২ সেপ্টেম্বর ১৮৫৭ – ২০ ডিসেম্বর ১৯৪৩) ছিলেন একজন জার্মান আইনবিদ, অভিনেত্রী, লেখক, নারীবাদী আন্দোলনের কর্মী এবং শান্তিবাদী।
জীবনী
অনিতা অগসপার্গ একজন উকিলের মেয়ে ছিলেন, বড় হওয়ার আগ পর্যন্ত তিনি তার পিতার আইন অফিসে কাজ করেন। বার্লিনে তিনি মহিলা কলেজে শিক্ষাদানের জন্য একটি শিক্ষক প্রশিক্ষণ কোর্স সম্পন্ন করেন এবং পাশাপাশি তিনি অভিনয়ের ক্লাসও নেন। ১৮৮১ থেকে ১৮৮২ সাল পর্যন্ত তিনি মাইনেনজেন এনসেম্বলের শিক্ষানবিশ ছিলেন এবং জার্মানি, নেদারল্যান্ডস ও লিথুয়ানিয়া জুড়ে কনসার্ট ট্যুরে অংশ নিয়েছিলেন। তার নানি, যিনি ১৮৮৭ সালে মারা গিয়েছিলেন, অগসপার্গকে একটি উল্লেখযোগ্য উত্তরাধিকার রেখেছিলেন, যা তাকে আর্থিকভাবে স্বাবলম্বী করেছিল।
অভিনেত্রী হিসেবে পাঁচ বছরের কর্মজীবনের পর, তিনি তার বন্ধু সোফিয়া গাউডস্টিকারের সাথে মিউনিখে গিয়েছিলেন, সেখানে ১৮৮৭ সালে তারা যৌথভাবে হোফটেলিয়ার এলভিরা নামে একটি ফটোগ্রাফি স্টুডিও খুলেছিলেন। দুইজনেই ছোট চুল, অপ্রচলিত পোশাক পরতেন এবং নারীদের মুক্তির সংগ্রাম ও তাদের মুক্ত জীবনযাত্রার জন্য ঘন ঘন তাদের সমর্থন প্রকাশ করতেন। সেই অস্বাভাবিক জীবনযাত্রার কারণে, অগসপার্গ নারী আন্দোলনের অন্যান্য ব্যক্তিত্বের তুলনায় নারীবাদ বিরোধীদের দ্বারা ব্যক্তিগত আক্রমণের সম্মুখীন হয়েছিল। তারপরও, মঞ্চ এবং স্টুডিওর মাধ্যমে দ্রুত তাকে সুপরিচিত করে তোলে এবং তার গ্রাহক হিসাবে বায়ার্ন রাজ পরিবারও ছিল।
১৮৯০ সালের মধ্যে অগসপার্গ জার্মান মহিলা আন্দোলনের সাথে গভীরভাবে জড়িত ছিলেন এবং একজন প্রকাশ্য বক্তব্য দেওয়ার অনুশীলনও করেছিলেন। নারীর অধিকারের প্রতি তার অঙ্গীকার তাকে কয়েক বছরের সফল কাজের পর তিনি আইন ডিগ্রির জন্য পড়াশোনা করার সিদ্ধান্ত নেয়। তিনি সুইজারল্যান্ডের জুরিখ বিশ্ববিদ্যালয়ে গিয়েছিলেন, কারণ জার্মানিতে নারীদের তখনও বিশ্ববিদ্যালয়গুলিতে সমান প্রবেশাধিকার ছিল না। রোসা লুক্সেমবুর্গের সাথে তিনি ছিলেন আন্তর্জাতিক মহিলা ছাত্রী সমিতির প্রতিষ্ঠাতা, যার সাথে তার বিক্ষোভপূর্ণ সম্পর্ক ছিল। তিনি ১৮৯৭ সালে ডক্টরেট নিয়ে তার পড়াশোনা শেষ করেন, তিনি জার্মান সাম্রাজ্যের প্রথম আইন বিভাগের ডক্টরেট। কিন্তু তিনি একজন আইনজীবী হিসাবে অনুশীলন করতে পারেননি, কারণ মহিলাদের তখনও এটি করার অনুমতি দেওয়া হয়েছিল না।
১৮৯৫ সালে অগসপার্গ ডাই ফ্রয়েনবেউইগুং পত্রিকার ("দ্য উইমেন্স মুভমেন্ট") সাথে সমন্বয় করে, তিনি সামাজিক আইনে যে বৈষম্যের শিকার হয়েছেন তার নিন্দা জানিয়ে প্রবন্ধ লিখেছিলেন, বিশেষ করে তিনি বিবাহকে বৈধ পতিতাবৃত্তির একটি রূপ বলে বর্ণনা করেছিলেন। ১৮৯৬ সালে তিনি বার্লিনে অনুষ্ঠিত মহিলাদের আন্তর্জাতিক সম্মেলনে অংশ নিয়েছিলেন, যেখানে তিনি নারীবাদী লিডা গুস্তাভা হেইম্যানের সাথে দেখা করেছিলেন, যিনি পরবর্তিতে তার জীবনের বাকি সময় তার সঙ্গী হয়েছিলেন।
তারা দক্ষিণ আমেরিকায় গভীর নির্বাসনে চলে যায়, কিন্তু পরে জুরিখে বসতি স্থাপনের জন্য ইউরোপে ফিরে আসে। সেখানে তার সঙ্গীর কয়েক মাস পর ১৯৪৩ সালে অগসপার্গ মারা যান। হেইম্যানের মতো, তাকে সুইজারল্যান্ডের জুরিখের ফ্লান্টার্ন কবরস্থানে দাফন করা হয়েছে।
ওয়াকাকো সুচিদা
খেলোয়াড় জীবন
সুচিদা পাঁচ পাঁচবার বোস্টন ম্যারাথনের মহিলাদের হুইলচেয়ার প্রতিযোগিতা জিতেছেন ২০০৭, ২০০৮, ২০০৯, ২০১০ এবং ২০১১। হোনোলুলু ম্যারাথন দু'বার, ২০০৩ এবং ২০০৫-এ, ওইটা ম্যারাথন চারবার, ১৯৯৯, ২০০১, ২০০২ এবং ২০০৩ সালে এবং ২০১০ সালের লন্ডন ম্যারাথন, তিনি সময় নিয়েছিলেন ১:৫২.৩৩। ২০১২ সালে, তিনি বোস্টন ম্যারাথনে অংশ নিয়েছিলেন এবং তাঁর নিকটতম প্রতিদ্বন্দ্বী বিজয়ী শারলে রিলির চেয়ে এক সেকেন্ড কম সময় নিয়ে শেষ করেছিলেন।
জবরদখল
পারিভাষিক অর্থে দখল হল প্রকাশ্যে কিছু নেওয়া। আর ইসলামি ফেকাহশাস্ত্রের শাখায় এটি লেনদেনর বিভাগে অন্তর্ভুক্ত। এর শরয়ি অর্থ হল, প্রকাশ্যে অন্যায়ভাবে অধিকার ছাড়াই অন্যের অধিকার দখল করা অথবা অন্যের মালিকানাধীন সম্মানজনক সম্পদ লঙ্ঘনের মাধ্যমে নেওয়া। আগ্রাসনের মাধ্যমে জিনিস দখল করা, যদি তা গোপন করা হয় তবে তা চুরি, এবং যদি এটি প্রকাশ্য আগ্রাসন হয় তবে এটি হস্তক্ষেপ। এটাকে আত্মসাৎ বলা হয় না।দখলের নিয়ম মুসলমানদের চুক্তি দ্বারা নিষিদ্ধ, এটি একটি অপরাধ এবং অধিকার লঙ্ঘন এবং এটি আইন ও রীতিতেও রয়েছে।
আর যে ব্যক্তি কারো অর্থ আত্মসাৎ করেছে সে তা অবিলম্বে ফেরত দিতে বাধ্য, এবং সে তা দিয়ে গুনাহ করছে এবং সে তার অভাব পূরণ করতে এবং অনুরূপ সওয়াব দিতে বাধ্য। এটি দখলের দিন থেকে ধ্বংসের দিন পর্যন্ত সর্বাধিক মান সহ অন্তর্ভুক্ত করুন।
কেরুমণি
কেরুমনি হচ্ছে আসমীয়া মহিলাদের কানে লাগানো অলংকার বা কানের দুল। কেরুমনি সোনা দিয়ে তৈরি করা হয়। ইহা অসমের বিশেষ করে বরপেটা জেলার অলংকার। প্রথম অবস্থায় শুধু বয়স্ক মহিলারা এই অলংকার ব্যবহার করতেন কিন্তু বর্ত্তমান দিনে অসমের প্রায় সকল মহিলাকে কেরুমনি ব্যবহার করতে দেখা যায়। একসময়ে এই অলংকারের চাহিদা কম ছিল কিন্তু বর্তমান যুগে কেরুমনির চাহিদা অপরিসীম। গঠন ও ধাতু অনুযায়ী কেরুমনির নাম ভিন্ন ভিন্ন হয় যেমন: খুনর কেরু, রুপর কেরু, বাখ্রাম কেরু, জাংফাই কেরু, লং কেরু ইত্যাদি।
ভূমির জন্তু
থাম্ব|280x280পিক্সেল| 17 শতকের [[মুঘল চিত্রশিল্প|মুঘল বিস্টের চিত্র]]
থাম্ব| 16 শতকের পার্সিয়ান ইলাস্ট্রেশন অব দ্য বিস্ট দাব্বাতুল আরদ ( دَابَّة الأَرْض    ), ইসলামিক ইস্ক্যাটোলজিতে, শেষ দিবসের আগমনের অন্যতম লক্ষণ হবে। সূর্য পশ্চিমে ওঠার পরে এটি প্রদর্শিত হবে, যেখানে জন্তুটিকে প্রথমবারের মতো দেখা যাবে। কোরানে ( সূরা আন-নামল ) পশুর উল্লেখ আছে এবং হাদিসেও উল্লেখ করা হয়েছে। কোরানে উল্লেখ করা হয়েছে যে পশুটি অবিশ্বাসীদের সম্বোধন করবে এবং ঈশ্বরের প্রতি তাদের মনোযোগের অভাবের জন্য তাদের উপদেশ দেবে।
হাদীস
ইবন আল-জুবায়েরের কাছে আরোপিত একটি রেওয়ায়েতেও সোলাইমান (আঃ) এবং মূসার (আঃ) স্টাফের সীল বহনকারী পশুর বর্ণনা দেয়।
কিছু হাদিস বলে যে জন্তু হবে শেষ দিনের প্রথম প্রধান লক্ষণগুলির মধ্যে একটি, সাথে সাথে সূর্য পশ্চিমে উদিত হবে। দাজ্জালের আবির্ভাব, ক্রমবর্ধমান ধোঁয়া এবং মহা অশান্তিকে শেষ সময়ের অন্যান্য আলামত বলা হয়েছে। অনুরূপ হাদীসে ।
সমসাময়িক
যদিও সমসাময়িক ইসলামিক পণ্ডিতদের অধিকাংশই পৃথিবীর জন্তুর ঐতিহ্যগত ব্যাখ্যাকে গ্রহণ করে, দাব্বাত আল-আরদ একটি আক্ষরিক প্রাণী হিসাবে যা শেষ সময়ে আবির্ভূত হবে, কেউ কেউ প্রাণীটিকে সম্ভবত বিভিন্ন অংশ দিয়ে তৈরি বলে ব্যাখ্যা করেন, যেমন রোগ সহ এইচআইভি আরেকটি ব্যাখ্যায় বলা হয়েছে যে এই জন্তুটি বস্তুবাদী প্রবণতার সাথে সম্পর্কিত, এবং এইভাবে দাব্বত পৃথিবীর শেষ প্রান্তে উপস্থিত হয় না, বরং একটি প্রদত্ত জাতি বা সমাজকে ধ্বংস করবে।
আলী রাজা (ক্রিকেটার, জন্ম ১৯৮১)
আলী রাজা বার্নি (জন্ম ১৬ ফেব্রুয়ারি ১৯৮১) একজন পাকিস্তানি সাবেক প্রথম-শ্রেণীর ক্রিকেটার। ১৯৯৭ থেকে ২০০২ সাল পর্যন্ত ইসলামাবাদের হয়ে খেলেছিলেন।
নগদ প্রবাহ বিবরণী
নগদপ্রবাহ বিবরণী এক প্রকার হিসাব প্রতিবেদন যাতে কোন ব্যবসায় প্রতিষ্ঠানে নগদ অর্থের অন্তর- ও বহির-প্রবাহ প্রদর্শন করা হয়ে থাকে।
এটি আয় বিবরণী এবং উদ্বৃত্তপত্রের হিসাবে অর্থের আগমন ও বহির্গমন ও কীভাবে হয়েছে এবং প্রতিষ্ঠানে বর্তমানে তারল্যের অবস্থা প্রকাশ করে। একটি প্রতিষ্ঠান লাভজনক হলেও নগদ অর্থের অভাবে এর চলতি দেনা, আয়কর ও লভ্যাংশ প্রদান করতে সমর্থ নাও থাকতে পারে কিংবা লোকসানে পরিচালিত হওয়া সত্বেও তারল্যের প্রাচুর্য থাকতে পারে। অর্থের আগমন, বহির্গমন কিংবা চলতি দেনা নগদে পরিশোধ করার ক্ষমতা নির্ধারনের একমাত্র পদ্ধতি হল নগদ প্রবাহ বিবরণী। যৌথ মূলধনি ব্যবসা বা পাবলিক লিমিটেড কোম্পানিতে সাধারণত আন্তর্জাতিক হিসাবমান ৭ অনুযায়ী নগদ প্রবাহ বিবরণী প্রস্তুত করা হয়।
নগদ প্রবাহ বিবরণীর ব্যবহারকারীরা আরও বেশ কয়েকটি কারণে একে গুরুত্ব প্রদান করে থাকেন। যেমন:
উদ্দেশ্য
উদ্বৃত্তপত্র একটি প্রতিষ্ঠানের সম্পদ ও দেনার একটি সমন্বিত চিত্র তুলে ধরে, অপরদিকে একটি নির্দিষ্ট সময়সীমার মধ্যে প্রতিষ্ঠান দৈনন্দিন লেনদেনে লাভজনক অবস্থানে রয়েছে কি না তার পরিচায়ক। উক্ত দুটি আর্থিক প্রতিবেদন বকেয়া ভিত্তিক হিসাববিজ্ঞানের একটি অংশ যার থেকে প্রতিষ্ঠানের অর্থনৈতীক কর্মকান্ডের অতীত ও ভবিষ্যৎ সম্পর্কে কিছুটা আঁচ করা গেলেও বর্তমান সক্ষতা খুব অল্পই ধারণা পাওয়া যায়। নগদ প্রবাহ বিবরণীতে শুধুমাত্র নগদ ও নগদ সমতুল্য সম্পদের আগমন ও বহির্গমন নির্দেশিত থাকে এবং নগদ লেনদেন হয়নি এমন লেনদেনসমূহ হিসাবের বাইরে থাকে। এতে প্রতিষ্ঠানের তারল্য ও চলতি সম্পদ ও চলতি দেনা প্রবাহের ধারণা পেতে সুবিধা হয়। নগদ প্রবাহ বিবরণীর আরও কিছু উদ্দেশ্য হল:
উপযোগিতা
নগদ প্রবাহ বিবরণী একটি উপযোগী আর্থিক বিশ্লেষণ। নগদ প্রবাহ বিবরণী থেকে আগের বছরের তুলনায় বর্তমান বছরে একটি বাণিজ্যিক প্রতিষ্ঠানের আর্থিক স্বাস্থ্য অনুধাবন করা যায়। কাগজে-কলমে বিক্রয় ও মুনাফা বৃদ্ধি পেলেও যদি প্রতিষ্ঠানের নগদ প্রবাহ হ্রাস পায় তবে পরিচালনার অর্থ যোগান দেয়া কঠিন হয়ে পড়ে। কাঁচামাল ক্রয় ও শ্রমিকদের বেতন দেয়ার জন্য নগদ অর্থের ঘাটতি হলে উৎপাদন ও সরবরাহ বিঘ্নিত হয়ে পড়ে। তাই বিক্রয় এবং মুনাফা বৃদ্ধির সঙ্গে সঙ্গে নগদ প্রবাহ বৃদিধর ওপরও নজর রাখা উচিৎ।
অলিম্পিকে আর্মেনিয়া
আর্মেনিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত আর্মেনিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
আর্মেনীয় ক্রীড়াবিদগণ গ্রীষ্মকালীন অলিম্পিক গেমসে সর্বমোট ১৩ টি পদক জিতেছে, সবচেয়ে বেশি পদক জিতেছে কুস্তি, মুষ্টিযুদ্ধ, ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।
ন্যাশনাল অলিম্পিক কমিটি অব আর্মেনিয়া ১৯৯০ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।
জয়পুর, ওড়িশা
জেয়পুর (Jeypur) ভারতের ওড়িশা রাজ্যের কোরাতপুত জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে জেয়পুর শহরের জনসংখ্যা হল ৭৬,৫৬০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে জেয়পুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
গোলাম মাওলা (বগুড়ার রাজনীতিবিদ)
মোঃ গোলাম মাওলা অবসরপ্রাপ্ত সামরিক কর্মকর্তা ও বগুড়া-৩ আসনের সাবেক সংসদ সদস্য। তিনি ১৫ ফেব্রুয়ারি ১৯৯৬ সালে অনুষ্ঠিত বিতর্কিত নির্বাচনে সংসদ সদস্য হয়েছিলেন।
জন্ম ও প্রাথমিক জীবন
মোঃ গোলাম মাওলা বগুড়া জেলায় জন্মগ্রহণ করেন।[তথ্যসূত্র প্রয়োজন]
৬৬ পদাতিক ডিভিশন (বাংলাদেশ)
৬৬ পদাতিক ডিভিশন হচ্ছে বাংলাদেশ সেনাবাহিনীর একটি দল। রংপুর বিভাগের একমাত্র পদাতিক ডিভিশন। এর প্রধান কার্যালয় রংপুর জেলার রংপুর সেনানিবাসে অবস্থিত।
বর্তমান জিওসি
৬৬ পদাতিক ডিভিশনের বর্তমান জিওসি ও এরিয়া কমান্ডার বিএ-৩৪২২ মেজর জেনারেল সাকিল আহমেদ।এসপিপি,বিজিবিএম,এনএসডব্লিউসি,এএফডিব্লিউসি,পিএসসি।
আরও দেখুন
বাংলাদেশ সেনাবাহিনীর পদাতিক ডিভিশনের তালিকা
পুলিনবিহারী সরকার (জৈব রসায়ন বিজ্ঞানী)
পুলিনবিহারী সরকার (১ মার্চ, ১৯০৬ - ২৩ মার্চ ১৯৮৩) ছিলেন একজন বাঙালি জৈব রসায়ন বিজ্ঞানী।
অমৃত মাঘেরা
অমৃত মাঘেরা হচ্ছেন একজন ভারতীয় বংশোদ্ভূত ব্রিটিশ নাগরিক, তিনি পেশাদার মডেল থেকে অভিনেত্রী হয়েছিলেন; মূলত তিনি হিন্দি, পাঞ্জাবি এবং ইংরেজি ভাষার চলচ্চিত্রে কাজ করেন।
কর্মজীবন
অমৃত তার কর্মজীবন নৃত্যর মাধ্যমে শুরু করেছিলেন, তিনি মার্কিন গায়ক কানইয়ে ওয়েস্ট এবং মার্কিন সঙ্গীত দল গানস অ্যান্ড রোজেসের একটি ভিডিওতে নেচেছিলেন। একদা মুম্বাইয়ে একটি বলিউড চলচ্চিত্রের শুটিং-এ অমৃত গানে ব্যাকগ্রাউন্ড ড্যান্সার হিসেবে নাচছিলেন, তখন একটি মডেলিং এজেন্সী তাকে কসমেটিক কম্পানি ল্যাকমের সঙ্গে পাঁচ বছরের জন্য ব্র্যান্ড এ্যামব্যাসেডর হিসেবে চুক্তি করায়। ২০১২ সালে তিনি পাকিস্তানি গায়ক ওয়ান পাউন্ড ফিশ ম্যানের গান 'এক পাউন্ড ফিশ'এর ভিডিওতে নাচেন। গানটি তার মডেলিং ক্যারিয়ার লঞ্চ করেছিলো, তিনি বিভিন্ন মানুষ এবং নামীদামী পণ্যের জন্য মডেলিং করার সুযোগ পেয়েছিলেন, যেমনঃ সত্য পাল, মিস সিক্সটি, ল'রিয়াল, স্কেচার্স, নোকিয়া এবং ওলে ছাড়াও অন্যান্য, সঙ্গে সঙ্গে তিনি ফ্যাশন শোতে অংশ নিতেন বিভিন্ন ডিজাইনারের অধীনে যেমন নীতা লুল্লা এবং এলিসন কানুগো।
২০১৪ সালে মুক্তিপ্রাপ্ত 'ম্যাড এ্যাবাউট ড্যান্স' (হিন্দি) ছিলো তার জীবনের প্রথম 'নায়িকা হিসেবে অভিনয় করা' চলচ্চিত্র, একই বছর তার অভিনয় করা একটি পাঞ্জাবি চলচ্চিত্র মুক্তি পায় যার নাম ছিলো 'গোরেয়া না দাফফা কারো'।
২০১৫ সালের এপ্রিলে তিনি ব্রিটিশ-ভারতীয় ইংরেজি চলচ্চিত্র 'অমর, আকবর এবং টনি' চলচ্চিত্রে অভিনয় করেন।
২০১৫ সালেই তার অভিনয় করা নারীবাদী চলচ্চিত্র 'এ্যাংরি ইন্ডিয়ান গডেসেস' মুক্তি পায় যেটাতে তিনি সারাহ-জেইন ডায়াস, সন্ধ্যা মৃদুল, অনুষ্কা মানচন্দা এবং তন্নিষ্ঠা চ্যাটার্জীর সঙ্গে অভিনয় করেছিলেন।
আলী রাজা (ক্রিকেটার, জন্ম ১৯৮৭)
আলী রাজা (জন্ম ২৮ মে ১৯৮৭) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদ ক্রিকেট দলের হয়ে খেলেন।
হুনাইনের যুদ্ধ
গাজওয়া এ হুনাইন (غَـزوة حُـنـيـن, হুনাইনের যুদ্ধ) নবী হযরত মুহাম্মাদ (সঃ) ও তার অনুসারীগণ কর্তৃক বেদুঈন গোত্র হাওয়াজিন ও তার উপশাখা সাকিফ এর বিরুদ্ধে মক্কা থেকে তাইফের পথে একটি রাস্তায় ৬৩০ সালে লড়াইকৃত একটি যুদ্ধ। মুসলিমদের বিজয়ের মাধ্যমে যুদ্ধটি সমাপ্ত হয়, তারা অসংখ্য গনিমতের মাল দখল করে নেয়। সূরা তওবাতে এই যুদ্ধের উল্লেখ আছে, যা কুরআনে উল্লেখিত স্বল্পসংখ্যক যুদ্ধের মধ্যে অন্যতম।
হুনাইনের যুদ্ধ মক্কা বিজয়ের প্রভাব
হযরত (স)-এর দয়া সুলভ আচরণ এবং মুসলমানদের সাথে মেলামেশার ফলে একদিকে মক্কায় দলে দলে লোকেরা ইসলাম গ্রহণ করতে লাগলো, অন্যদিকে তামাম আরব গোত্রের ওপর বিজয়ের এর বিরাট প্রভাব পড়লো। তারা বুঝতে পারলো, ইসলামের প্রতি আহবানকারী বাস্তবিকই ধন-দৌলত বা রাজত্বের কোনো কাঙাল নন; বরং তিনি আল্লাহরই পয়গাম্বর। পরন্ত এ সময়ে ইসলাম ও তার বৈশিষ্ট্য কোনো চোরা-গুপ্তা জিনিস ছিলো না; বরং ইসলামী আদর্শের স্বরূপটা প্রায় গোটা আরব দেশই জেনে ফেলেছিলো। যাদের হৃদয়ে বুঝবার শক্তি ছিলো, তারা বুঝে নিয়েছিলো যে, এই হচ্ছে আসল সত্য। তাই মক্কা বিজিত হবার সঙ্গে সঙ্গেই আরবের দূর-দূরাঞ্চল থেকে বিভিন্ন গোত্রের লোকেরা এসে ইসলাম কবুল করতে লাগলো। এতদসত্ত্বেও যে সব লোকের অন্তরে ইসলামী আন্দোলনের প্রতি ঘৃণা ও বিদ্বেষ বর্তমান ছিলো, তারা এ দৃশ্য দেখে যারপর নাই অস্তির হয়ে উঠলো। তাদের ভেতরে বিদ্বেষ ও বিরুদ্ধতার আগুন দাউ দাউ করে জ্বলে উঠলো। এদিক দিয়ে হুনাইনের অধিবাসী হাওয়াজেন ও সাকীফ নামক দুটি গোত্র অত্যন্ত অগ্রবর্তী ছিলো। তারা এমনিতেও খুব যুদ্ধবাজ লোক ছিলো; তদুপরি ইসলামের অগ্রগতি দেখে তারা আরো অস্তির হয়ে পড়লো। তারা স্পষ্টত বুঝতে পারলো, মক্কার পর এবার তাদের পালা। তাই উভয় গোত্রের প্রধানদ্বয় একত্র হয়ে পরামর্শ করলো এবং এই সিদ্ধান্ত নিলো যে, পরিস্তিতি যা-ই হোক না কেন, দৃঢ়তার সাথে মুসলমানদের মুকাবিলা করতে হবে। কারণ ক্রমবর্ধমান বিপদকে প্রতিরোধ করতে না পারলে তাদের কল্যাণ নেই। এই সিদ্ধান্ত অনুযায়ী তারা মালিক ইবনে আওফ নাযারী নামক তাদের জনৈক সর্দারকে বাদশাহ মনোনীত করলো এবং মুসলমানদের মুকাবিলা করার জন্যে সর্বাত্মক প্রস্তুতি শুরু করে দিলো। এ ব্যাপারে তারা আরো বহু গোত্রকে নিজেদের সঙ্গী বানিয়ে নিলো।
হুনাইনের যুদ্ধ
এ প্রস্তুতির কথা জানতে পেরে নবী করীম -ও সাহাবীদের সঙ্গে পরামর্শ করে সিদ্ধান্ত নিলেন যে, এই ক্রমবর্ধমান ফিতনাকে সময় থাকতেই মিটিয়ে ফেলার চেষ্টা করতে হবে। এই সিদ্ধান্ত অনুসারে অষ্টম হিজরীর ১০ শাওয়াল মাসে ১০,০০০ বা ১১,৫০০ বা ১২,০০০ বা ১৬,০০০ মুসলিম সৈন্য নিয়ে মুহাম্মাদ(সঃ) দুশমনের মুকাবিলার জন্যে রওয়ানা হলেন। ঐ সময় মুসলমানদের সৈন্য সংখ্যা ছিলো বিপুল আর তাদের যুদ্ধ-সরঞ্জামও ছিলো প্রচুর। এটা দেখেই তাদের মনে পূর্ণ প্রত্যয় জন্মালো যে, দুশমনরা তাদের মুকাবিলা করতে কিছুতেই সমর্থ হবে না; বরং অচিরেই তারা ময়দান ছেড়ে পালিয়ে যাবে। এমন কি, কোনো কোনো মুসলমানের মুখ থেকে এ উক্তি পর্যন্ত বেরিয়ে পড়লো : ‘আজ আর আমাদের ওপর কে জয়লাভ করতে পারে কিন্তু এরূপ ধারণা মুসলমানদের বৈশিষ্ট্যের সঙ্গে কিছুমাত্রও সামঞ্জস্যশীল ছিল না। কারণ তাদের কখনো আপন শক্তি-সামর্থ্যের ওপর ভরসা করা উচিত নয়। তাদের শক্তি হওয়া উচিত শুধুমাত্র আল্লাহ তা’আলার দয়া ও করুণা। কুরআন পাকে আল্লাহ তা’আলা ইরশাদ করেছেন : ‘হুনাইনের দিনকে স্মরণ করো, যখন তোমরা নিজেদের সংখ্যাধিক্যতে তুষ্ট ছিলে; কিন্তু তাতে তোমাদের কোনো কাজ হয়নি; বরং জমিন প্রশস্ত থাকা সত্ত্বেও তা তোমাদের জন্যে সংকীর্ণ হয়ে গিয়েছিলো এবং তোমরা পৃষ্ঠপ্রদর্শন করে পালিয়েছিলে। অতঃপর আল্লাহ তাঁর রাসূল এবং মুসলমানদের ওপর নিজের তরফ থেকে সান্ত্বনা ও প্রশান্তির ভাবধারা নাযিল করলেন এবং তোমরা দেখতে পাওনি এমন সৈন্যবাহিনী প্রেরণ করে কাফিরদের শাস্তি দিলেন। কাফিরদের জন্যে এমনি শাস্তিই নির্ধারিত।’
এ যুদ্ধে আল্লাহ পাক মুসলমান বাহিনীকে আত্মিক প্রশান্তি ও  ৫,০০০ বা ৮,০০০ বা ১৬,০০০ ফেরেশতা দ্বারা সাহায্য করেছিলেন।  আর নবী মুহাম্মদ এক মুষ্টি মাটি  আল্লাহর  নাম নিয়ে কাফেরদের দিকে নিক্ষেপ করলেন।  এর মাটি সব কাফেরের চোখে পড়ে।  ফলে তারা আর দেখতে পারে না। কাফেররা পরাজিত হলো।
হুনাইন হচ্ছে মক্কা ও তায়েফের মধ্যবর্তী একটি উপত্যকা। এখানেই এই ঐতিহাসিক যুদ্ধ সংঘটিত হয়। মুসলমানরা সামনে আসা মাত্র দুশমনরা আশ-পাশের পাহাড় থেকে এলোপাথাড়ি তীর নিক্ষেপ করতে শুরু করলো। এ পরিস্থিতির জন্যে মুসলমানরা মোটেও প্রস্তুত ছিলো না। এর ফলে তাদের সৈন্যদলে বিশৃংখলা দেখা দিলো এবং কিছুক্ষণের জন্যে তারা ময়দান ত্যাগ করলো। অনেক বেদুইন গোত্র ময়দান থেকে পালিয়ে গেলো। এদের মধ্যে সবেমাত্র ঈমান এনেছে এবং পূর্ণ প্রশিক্ষণ পায়নি এমন অনেক নও-মুসলিমও ছিলো। এই বিশৃংখল পরিস্থিতিতে হযরত অত্যন্ত দৃঢ়তা ও প্রশান্ত চিত্তে যুদ্ধ ক্ষেত্রে দাঁড়িয়ে রইলেন এবং দুশমনদের মুকাবিলা করা ও ময়দান থেকে পৃষ্ঠ প্রদর্শন না করার জন্যে মুসলমানদের প্রতি ক্রমাগত আহবান জানাতে লাগলেন। তার এই অপূর্ব ধৈর্য-স্থৈর্য এবং তার চারপাশে বহু সাহাবীর অকৃত্রিম দৃঢ়তা দেখে মুসলিম সৈন্যরা পুনরায় ময়দানে আসতে শুরু করলো এবং নবতর উৎসাহ-উদ্দীপনা ও শৌর্য-বীর্যের সঙ্গে দুশমনদের ওপর ঝাঁপিয়ে পড়লো। নবী করীম (স) এবং তার সাহাবীদের এই ধৈর্য ও দৃঢ়তাকেই আল্লাহ তা’আলা তাঁর তরফ থেকে অবতীর্ণ সান্ত্বনা ও প্রশান্তির লক্ষণ বলে উল্লেখ করেছেন। এর ফলে আল্লাহর অনুগ্রহে অল্পক্ষণের মধ্যেই যুদ্ধের মোড় ঘুরে গেলো এবং মুসলমানরা পুরোপুরি জয়লাভ করলো। কাফিরদের প্রায় ৭০ ব্যক্তি নিহত এবং সহস্রাধিক লোক বন্দী হলো।
দুশমনদের পশ্চাদ্ধাবন ও কল্যাণ কামনা কাফিরদের বাকি সৈন্যদের পালিয়ে গিয়ে তায়েফে আশ্রয় গ্রহণ করলো। কারণ তায়েফকে একটি নিরাপদ স্থান মনে করা হতো। হযরত মুহাম্মদ (সাঃ) তাদের পশ্চাদ্ধাবন করলেন এবং তায়েফ অবরোধ করলেন। তয়েফে একটি মশহুর ও মজবুত দুর্গ ছিলো। এর ভেতরেই কাফিরগণ আশ্রয় গ্রহণ করেছিলো। অবরোধ প্রায় বিশ দিন অব্যাহত রইলো। হযরত মুহাম্মদ (সাঃ) যখন ভালোমতো বুঝতে পারলেন যে, দুশমনদের মেরুদণ্ড ভেঙে পড়েছে এবং এখন আর তাদের মাথা উঁচু করে দাঁড়াবার কোনো আশঙ্কা নেই, তখন তিনি অবরোধ তুলে নিলেন এবং তাদের জন্যে দোআ করলেন : ‘হে আল্লাহ! সাকীফ গোত্রকে সুপথ প্রদর্শন করো এবং তাদেরকে আমার কাছে হাযির হবার তাওফিক দাও।’ কেবল দ্বীন-ইসলামের জন্যে সংগ্রামকারী খোদার নবী ছাড়া কে এমনি পরিস্থিতিতে একখানি দয়ার্দ্র হৃদয় ও স্নেহশীল হতে পারে এবং বিরুদ্ধবাদীদের জন্যে কল্যাণ কামনা করতে পারে?
তথ্যসূত্র
<References/>
শক্তি ঠাকুর
শক্তি ঠাকুর (১৯৪৭ - ৫ অক্টোবর ২০২০) ছিলেন একজন ভারতীয় বাঙালি অভিনেতা, কৌতুক অভিনেতা এবং নেপথ্য সঙ্গীত শিল্পী । তিনি বহু বাংলা সিনেমার পাশাপাশি বেশ কয়েকটি হিন্দি সিনেমাতেও অভিনয় করেছেন এবং ছবিতে কণ্ঠ দিয়েছেন। তার এমন ছবিগুলি হল ইয়ে দেশ (১৯৮৪), আগুন (১৯৮৮), সজনী গো সজনী (১৯৯৪) ইত্যাদি।
কর্মজীবন
প্রথম জীবনে শক্তি ঠাকুর স্কুলে শিক্ষকতা করতেন। ১৯৭৬ খ্রিষ্টাব্দে তিনি নেপথ্য সঙ্গীত শিল্পী হিসাবে তপন সিনহার "হারমোনিয়াম" চলচ্চিত্রের মধ্য দিয়ে চলচ্চিত্র জগতে প্রবেশ করেন। তারপর তিনি দাদার কীর্তি (১৯৮০) ও ভালোবাসা ভালোবাসা চলচ্চিত্রে  অভিনয় করেন এবং সফলতা পান।  বেশিরভাগ ছবিতে তাঁকে কৌতুক অভিনেতা হিসাবেই দেখা গেছে।
শক্তি ঠাকুর ছিলেন রীতিমত প্রশিক্ষিত সঙ্গীত শিল্পী। তিনি হেমন্ত মুখোপাধ্যায়, অজয় দাশ এবং আরডি বর্মণ প্রভৃতি সুরকারদের সুরারোপিত গানে কণ্ঠ দিয়েছেন। ১৯৮৪ খ্রিষ্টাব্দে বিশিষ্ট সুরকার আরডি বর্মণ তাঁকে কুমার সানু, উদিত নারায়ণ এবং শৈলেন্দ্র সিংয়ের সাথে  মিলিত ভাবে হিন্দি ছবি ইয়ে দেশ এ গান গাওয়ার সুযোগ দেন এবং এতেই  তিনি বলিউডে আত্মপ্রকাশ করেন। কুমার সানুও প্রথম এই সংগীতেই আত্মপ্রকাশের সুযোগ পান। এর পরে, তিনি বহু বাংলা এবং হিন্দি চলচ্চিত্রে  কণ্ঠ দিয়েছেন। ১৯৮৮ খ্রিষ্টাব্দে তিনি বাংলা ছবি "আগুন" এ  দ্বৈত কণ্ঠে প্রবীণ সঙ্গীত শিল্পী কিশোর কুমারের সাথে " খালি পেটে করলে ভোজন" গেয়েছিলেন ।
ব্যক্তিগত জীবন
শক্তি ঠাকুরের দুই কন্যা মেহুলি এবং মোনালি। জ্যেষ্ঠা কন্যা মেহুলি ঠাকুর রবীন্দ্র সংগীতশিল্পী এবং কনিষ্ঠা মোনালি ঠাকুর হলেন এক জনপ্রিয় সঙ্গীত শিল্পী ও অভিনেত্রী।
মৃত্যু
২০২০ খ্রিস্টাব্দের ৫ অক্টোবর শক্তি ঠাকুর কলকাতার এক বেসরকারি হাসপাতালে হৃদরোগে আক্রান্ত হয়ে ৭৩ বৎসর বয়সে পরলোক গমন করেন।
আনহেল রোমানো
আলফ্রেদো আনহেল রোমানো (Ángel Romano, ; ২ আগস্ট ১৮৯৩ – ২২ আগস্ট ১৯৭২; আনহেল রোমানো নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।
রোমানো ১৯১১ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৭ সাল পর্যন্ত তিনি সর্বমোট ৭২ ম্যাচে ২৯টি গোল করেছিলেন। তিনি উরুগুয়ের হয়ে সর্বমোট নয়টি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০, ১৯২১, ১৯২২, ১৯২৩, ১৯২৪ এবং ১৯২৬) অংশগ্রহণ করেছিলেন, যার মধ্যে ৬টি আসরে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আন্তর্জাতিক ফুটবল
রোমানো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
ব্যক্তিগত জীবন
আলফ্রেদো আনহেল রোমানো ১৮৯৩ সালের ২রা আগস্ট তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭২ সালের ২২শে আগস্ট তারিখে, উরুগুয়ের মোন্তেভিদেওতে ৭৯ বছর বয়সে তিনি মৃত্যুবরণ করেছেন।
লবঙ্গ
left|thumb|180px|একটি শুকনো লবঙ্গ ফুলের [[কুঁড়ি]]
ব্যবহার
left|thumb|180px|Dried cloves|শুকনো লবঙ্গ
thumb|right|২০০৫ সালের লবঙ্গ উৎপাদনের উপাত্ত।
FAO এর ২০০৫ সালের উপাত্ত অনুসারে ইন্দোনেশিয়াতে পৃথিবীর ৮০% লবঙ্গ উৎপাদিত হয়। দ্বিতীয় ও তৃতীয় স্থানে রয়েছে যথাক্রমে মাদাগাস্কার ও তাঞ্জানিয়া।
লবঙ্গকে আস্ত অথবা গুঁড়া অবস্থায় রান্নায় ব্যবহার করা হয়। এর গন্ধ কড়া বলে অল্প পরিমাণে দিলেই চলে। ইউরোপ ও এশিয়া মহাদেশের প্রায় সব দেশেই এর ব্যবহার বিদ্যমান। ইন্দোনেশিয়াতে ক্রেটেক নামের সিগারেটে সুগন্ধি হিসাবে লবঙ্গ ব্যবহার করা হয়। চীনা ও জাপানীরা ধুপ হিসাবে লবঙ্গ ব্যবহার করে থাকে। ভারতীয় উপমহাদেশের খাদ্যে দীর্ঘকাল ধরে লবঙ্গ ব্যবহার করা হয়ে আসছে। মেক্সিকোর খাদ্যেও এর ব্যবহার রয়েছে। এসব এলাকায় জিরা ও দারুচিনির সাথে লবঙ্গকে ব্যবহার করা হয়।
রাসায়নিক গঠন
লবঙ্গের সুগন্ধের মূল কারণ "ইউজেনল" (Eugenol) নামের যৌগ। এটি লবঙ্গ থেকে প্রাপ্ত তেলের মূল উপাদান, এবং এই তেলের প্রায় ৭২-৯০% অংশ জুড়ে ইউজেনল বিদ্যমান। এই যৌগটির জীবাণুনাশক এবং বেদনানাশক গুণ রয়েছে। লবঙ্গের তেলের অন্যান্য গুরুত্বপূর্ণ উপাদান হলো অ্যাসিটাইল ইউজেনল, বেটা-ক্যারোফাইলিন, ভ্যানিলিন, ক্র্যাটেগলিক অ্যাসিড, ট্যানিন, গ্যালোট্যানিক অ্যাসিড, মিথাইল স্যালিসাইলেট, ফ্ল্যাভানয়েড, ইউজেনিন, র‌্যাম্নেটিন, ইউজেনটিন, ট্রি-টেরপেনয়েড, ক্লিনোলিক অ্যাসিড, স্টিগ্মাস্টেরল, সেস্কুইটার্পিন।
ঝারসুগুড়া
ঝারসুগুড়া (Jharsuguda) ভারতের ওড়িশা রাজ্যের ঝারসুগুড়া জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৮ মিটার (৭১৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝারসুগুড়া শহরের জনসংখ্যা হল ৭৫,৫৭০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ঝারসুগুড়া এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
লঞ্চ
লঞ্চ হচ্ছে একধরনের উন্মুক্ত মোটরনৌযান। লঞ্চের সম্মুখ অংশ আবৃত থাকতে পারে। ছোট ছোট যানবাহনসমূহে ইঞ্জিন প্রচলন শুরু হওয়ার পর, লঞ্চই ছিল সবথেকে বড় বাহন যা পাল তুলে বা দাড় বেয়ে ভাসমান নৌযানগুলোকে পরিচালনার কাজে ব্যবহার হত। প্রতিযোগিতামূলক নৌকাবাইচে, লঞ্চ হচ্ছে একটি মোটরচালিত নৌকা যা একজন কোচের অধীনে প্রশিক্ষণ দেয়া হয়।
ইতিহাস
নৌ চলাচলের যুগে, বিভিন্ন আকৃতির এবং বিভিন্ন উদ্দেশ্যে নৌযানসমূহকে ব্যবহার করা হত। লঞ্চ ছাড়াও জলি নৌকা, ক্যাপ্টেনস গিগ, পিনাক, এবং কাটারর রয়েছে। ডিজাইন এবং উদ্দেশ্যের দিক থেকে অপেক্ষাকৃত ছোট নৌযানগুলো স্বতন্ত্র ছিল। মোটরচালিত জাহাজের যুগে, আকার এবং উদ্দেশ্যের ভিত্তিতে এই পার্থক্য আর দেখা না গেলেও এখনো এই শব্দটি ব্যবহৃত হয়।
১৮শ শতব্দিতে, একটি জাহাজকে নোঙ্গর করতে লঞ্চ ব্যবহৃত হত। ঐসময়ের লঞ্চগুলো বর্গাকৃতির ট্রান্সকম ছিল এবং প্রায় ২৪ ফুট দীর্ঘ হত। ১৭৮৮ সালে ক্যাপ্টেন ব্লিঘকে বাউন্টির লঞ্চ পরিচালনা করতে হয়েছিল।
ক্রীড়ায়
প্রতিযোগিতামূলক নৌকাবাইচে "লঞ্চ" শব্দ দ্বারা যেকোন ধরনের মোটরচালিত নৌকা বোঝায় যা একজন কোচ প্রশিক্ষণ দেয়ার জন্য ব্যবহার করেন।
বিনা আগরওয়াল
বিনা আগরওয়াল একজন ভারতীয় বিকাশ অর্থনীতিবিদ এবং ম্যানচেস্টার বিশ্ববিদ্যালয়ের গ্লোবাল ডেভেলপমেন্ট ইনস্টিটিউটে বিকাশ অর্থনীতি ও পরিবেশের অধ্যাপক এবং তিনি জমি, জীবিকা ও সম্পত্তির অধিকার নিয়ে অনেক লিখেছেন; পরিবেশ ও উন্নয়ন; লিঙ্গ রাজনৈতিক অর্থনীতি ; দারিদ্র্য এবং বৈষম্য ; আইনি পরিবর্তন; এবং কৃষি এবং প্রযুক্তিগত রূপান্তর বিষয়ে লিখেছেন। তার সবচেয়ে বিখ্যাত রচনাগুলির মধ্যে পুরস্কার প্রাপ্ত বই — এ ফিল্ড অফ ওয়ানস: জেন্ডার অ্যান্ড ল্যান্ড রাইটস অফ দক্ষিণ এশিয়া - যা জমি ও সম্পত্তিতে মহিলাদের অধিকার প্রচারে সরকার, এনজিও এবং আন্তর্জাতিক সংস্থাগুলির উপর উল্লেখযোগ্য প্রভাব সম্পর্কে লিখেছেন। এই কাজটি লাতিন আমেরিকা এবং বিশ্বব্যাপী গবেষণারও অনুপ্রেরণা জোগায়।
জীবনের প্রথমার্ধ
আগরওয়ালের বাবা-মা হলেন সুরজ মাল এবং শ্যামা দেবী আগরওয়াল, আগরওয়াল তাঁদের সম্মানে একটি বইয়ের পুরষ্কারের নাম রেখেছিলেন। তিনি কেমব্রিজ বিশ্ববিদ্যালয় থেকে বিএ এবং এমএ অর্জন করেছেন এবং দিল্লি বিশ্ববিদ্যালয়ের দিল্লি স্কুল অফ ইকোনমিক্স থেকে অর্থনীতিতে ডক্টরেট করেছেন, তাঁর গবেষণামূলক প্রবন্ধটি ছিল ভারতীয় কৃষিতে মেকানাইজেশন: পাঞ্জাব ভিত্তিক একটি বিশ্লেষণাত্মক গবেষণা ।
পেশা
তার বিশ্ববিদ্যালয়ের অবস্থানের মধ্যে প্রিন্সটন, হার্ভার্ড, মিশিগান, মিনেসোটা এবং নিউ ইয়র্ক বিশ্ববিদ্যালয়ের পোস্ট রয়েছে। হার্ভার্ডে তিনি প্রথম ড্যানিয়েল ইংলস ভিজিটিং প্রফেসর ছিলেন আগরওয়াল আন্তর্জাতিক পরিবেশের অর্থনীতি বিষয়ক সোসাইটির সভাপতিও ছিলেন। আন্তর্জাতিক অর্থনৈতিক সমিতির ভাইস-প্রেসিডেন্ট, গ্লোবাল ডেভলপমেন্ট নেটওয়ার্কের বোর্ডে নারীবাদী অর্থনীতি সম্পর্কিত আন্তর্জাতিক সংস্থা, এবং অর্থনৈতিক পারফরম্যান্স পরিমাপের কমিশনের একুশজন সদস্যের মধ্যে একজন নোবেলজয়ী জোসেফ স্টিগলিটসের সভাপতিত্বে এবং সামাজিক অগ্রগতিতে ছিলেন । তিনি ইউএন কমিটি ফর ডেভলপমেন্ট পলিসি (নিউ ইয়র্ক) এবং ইউএনআরআইএসডি (জেনেভা) -তে দায়িত্ব পালন করেছেন। তিনি নেদারল্যান্ডসের সামাজিক গবেষণা ইনস্টিটিউট এবং বেলজিয়ামের অ্যান্টওয়ার্প বিশ্ববিদ্যালয় থেকে সম্মানসূচক ডক্টরেটস অর্জন করেছেন।
ধারণা এবং ফোকাস ক্ষেত্র
আগরওয়ালের দক্ষতা গ্রামীণ অর্থনীতি সম্পর্কিত বিষয়গুলিতে। তিনি সৃজনশীলভাবে জমি, জীবিকা ও সম্পত্তির অধিকার সম্পর্কে অন্তর্দৃষ্টি দেওয়ার জন্য বিভিন্ন পদ্ধতি ( একনোমেট্রিক বিশ্লেষণ থেকে গুণগত মূল্যায়ন ) এবং একটি আন্তঃশৃঙ্খলা পদ্ধতির ব্যবহার করেছেন; পরিবেশ ও উন্নয়ন; লিঙ্গ রাজনৈতিক অর্থনীতি; দারিদ্র্য এবং বৈষম্য; আইন; এবং কৃষি এবং প্রযুক্তিগত পরিবর্তন। তিনি বিশেষত লিঙ্গ বৈষম্য, সামাজিক বর্জন, সম্পত্তি এবং উন্নয়নের সংযোগের বিষয়ে আলোচনা করেন। তার অগ্রণী কাজটি একাডেমিয়ার মধ্যে এবং নীতিনির্ধারক এবং অনুশীলনকারীদের মধ্যে বিশ্বব্যাপী প্রভাব ফেলেছে। তাঁর কাজের একটি বড় অংশ বিশেষত দক্ষিণ এশিয়ার মধ্যে দেশগুলির সাথে তুলনা করে। আ ফিল্ড অফ ওনস (কেমব্রিজ ইউনিভার্সিটি প্রেস, ১৯৯৪) তে তাঁর সবচেয়ে বিখ্যাত কাজ, আগরওয়াল জোর দিয়ে বলেছেন যে "মহিলাদের পরিস্থিতি প্রভাবিতকারী একক সবচেয়ে গুরুত্বপূর্ণ বিষয় সম্পত্তির উপর কমান্ডের লিঙ্গ বৈষম্য।" তিনি জার্নাল অফ উইমেন, পলিটিক্স অ্যান্ড পলিসির সম্পাদকীয় বোর্ডেও রয়েছেন।
হ য ব র ল
হ য ব র ল হল সুকুমার রায় রচিত একটি রম্য রচনা। হ য ব র ল বাংলা সাহিত্যের ননসেন্স ধারার একটি শ্রেষ্ঠরচনা। রচনাটির শৈল্পিক সৌন্দর্য ও তাৎপর্য বোঝাতে গিয়ে অনেকে একে এলিস ইন দ্য ওয়ান্ডারল্যান্ডের সাথে তুলনা করেন যদিও দুটি গল্প সুরে-স্বভাবে, সাংস্কৃতিক পটভূমি, ও ভাষিক কারুকার্যে সম্পূর্ণভাবে আলাদা।
বিনা আগরওয়াল
ধারণা এবং ফোকাস ক্ষেত্র
আগরওয়ালের কাজ এবং তিনি ২০০৪-২০০৫ সালে সফল নেতৃত্বের নেতৃত্বে যে সফল আন্দোলনের নেতৃত্ব দিয়েছিলেন, তাতে উত্সাহিত হয়ে ভারতীয় নীতিনির্ধারকরা ২০০৫ সালে হিন্দু উত্তরাধিকার (সংশোধন) আইন পাস করেছিলেন। এই আইনটি সমস্ত হিন্দু মহিলাদের (বিবাহিত এবং অবিবাহিত) বিশেষ কৃষিজমিতে সম্পত্তির মালিকানা ও উত্তরাধিকারে পুরুষদের সাথে সমান অধিকার প্রদান করে।
হ য ব র ল
বিষয়বস্তু
গল্পটা শুরু হয় একটা বাচ্চা ছেলের ঘুম থেকে উঠার মধ্যে দিয়ে। গরমকালে ঘাম মোছবার জন্য রুমালটা তুলতে গিয়ে সে দেখে তার রুমাল একটা বেড়াল হয়ে গেছে। বেড়ালটার সাথে সে গল্প করতে শুরু করে এবং বুঝতে পারে বেড়ালটা উল্টোপাল্টা কথা বলছে। পরে ছেলেটার দেখা হয় কাকেশ্বর নামক দাঁড়কাক সাথে যে বিদঘুটে হিসাব করে। এরপরে একে একে উদো আর বুদো, হিজিবিজবিজ, ব্যাকরণ শিং, নেড়া, সজারু, প্যাঁচা ইত্যাদি আরও অনেক চরিত্রের অনুপ্রবেশ ঘটে আর বাড়তে থাকে বিশৃঙ্খলা। গল্পের চূড়ান্ত সমাপ্তি ঘটে বাচ্চা ছেলেটির ঘুম থেকে উঠার মধ্যে দিয়ে।
বিনা আগরওয়াল
ধারণা এবং ফোকাস ক্ষেত্র
আগরওয়াল ধারাবাহিকভাবে আদর্শ অর্থনৈতিক বিশ্লেষণ এবং অনুমানকে চ্যালেঞ্জ করেছে। আন্ত: পারিবারিক সম্পর্কের ক্ষেত্রে "দর কষাকষি করার পদ্ধতি" সম্পর্কিত তাঁর লেখায় তিনি একক গৃহস্থালীর মডেলদের চ্যালেঞ্জ জানায় এবং মহিলাদের দর কষাকষি করার ক্ষমতা নির্ধারণে সামাজিক রীতিনীতি, সামাজিক ধারণা এবং সম্পত্তির মালিকানার গুরুত্ব তুলে ধরে আনুষ্ঠানিক দর কষাকষির মডেলগুলিকে প্রসারিত করেন। তিনি যে কোনও একটি ক্ষেত্রে কোনও ব্যক্তির দর কষাকষি করার ক্ষমতা নির্ধারণে পরিবার, সম্প্রদায়, বাজার এবং রাষ্ট্রের আন্তঃসংযুক্ততা প্রদর্শন করেন। ফেমিনিস্ট ইকোনমিক্স জার্নালে তার কাগজ "দর কষাকষি এবং জেন্ডার রিলেশনস" এখন পর্যন্ত সবচেয়ে বেশি ডাউনলোড করা একটি কাগজ। অপর একটি নিবন্ধ "দরকষাকষি এবং আইনি পরিবর্তন" তে, আগরওয়াল পরীক্ষা করে দেখেন যে কীভাবে ভারতের মহিলারা ১৯৫৬ সালের উত্তরাধিকার আইন পাস এবং ২০০৫ সালে এর সংশোধনী আনতে রাজ্যের সাথে দর কষাকষি করতে পেরেছিল।
হ য ব র ল
চরিত্রসমূহ
চন্দ্রবিন্দু হল একটি অদ্ভুত মোটাসোটা লাল টকটকে বেড়াল। সে কথায় কথায় এক চোখ বন্ধ করে ফ্যাচফ্যাচ করে হাসতে থাকে।
বিনা আগরওয়াল
পদ এবং পুরস্কার
বিনা আগরওয়াল হার্ভার্ড (তিনি প্রথম ড্যানিয়েল ইংলস ভিজিটিং প্রফেসর), মিশিগান বিশ্ববিদ্যালয় (অ্যান আরবার), মিনেসোটা বিশ্ববিদ্যালয় (যেখানে তিনি উইন্টন চেয়ারে ছিলেন) এবং নিউ ইয়র্ক সহ অনেক আন্তর্জাতিক বিশ্ববিদ্যালয়ে বিশিষ্ট পদে অধিষ্ঠিত ছিলেন। ইউনিভার্সিটি স্কুল অফ ল ২০০৬ –২০০৭ সালে, আগরওয়াল হার্ভার্ড বিশ্ববিদ্যালয় সরকারের কেনেডি স্কুলে ভিজিটিং রিসার্চ ফেলোও ছিলেন। এছাড়াও, তিনি আন্তর্জাতিক অর্থনৈতিক সমিতির সহ-রাষ্ট্রপতি, নারীবাদী অর্থনীতিতে আন্তর্জাতিক সংঘের সভাপতি, এবং গ্লোবাল ডেভলপমেন্ট নেটওয়ার্কের বোর্ডে রয়েছেন। আগরওয়াল ইকোলজিকাল ইকোনমিক্সের জন্য ইন্ডিয়ান সোসাইটির প্রতিষ্ঠাতা সদস্য। তিনি নোবেল বিজয়ী জোসেফ স্টিগলিটজের সভাপতিত্বে এবং রাষ্ট্রপতি সরকোজির সভাপতিত্বে অর্থনৈতিক পারফরম্যান্স এবং সামাজিক অগ্রগতির পরিমাপ কমিশনে যে দু'জনই দায়িত্ব পালন করেছেন, তাদের মধ্যে তিনি একজন। তিনি ভারতের পরিকল্পনা কমিশনের পরামর্শকও ছিলেন এবং বিভিন্ন আন্তর্জাতিক একাডেমিক জার্নালের সম্পাদকীয় বোর্ডেও ছিলেন।
হ য ব র ল
চরিত্রসমূহ
৪১নং গেছোবাজার, কাগেয়াপট্টি-এর বাসিন্দা এই দাঁড়কাক, যে বিদঘুটে রকমের হিসাব করে।
বিনা আগরওয়াল
পদ এবং পুরস্কার
২০০৯ সালে আগরওয়ালকে ইউনাইটেড নেশনস রিসার্চ ইনস্টিটিউট ফর সোশ্যাল ডেভলপমেন্টের (ইউএনআরআইএসডি) বোর্ডে মনোনীত করা হয়েছিল - এ জাতীয় মনোনয়ন জাতিসংঘের অর্থনৈতিক ও সামাজিক কাউন্সিল (ইসকোসক) দ্বারা অনুমোদিত হয়। ২৯ শে মার্চ ২০১০-তে গ্লোবাল ডেভলপমেন্ট অ্যান্ড এনভায়রনমেন্ট ইনস্টিটিউট (জিডিএই) তাকে ২০১০ সালের লিওন্টিফ পুরস্কার প্রদান করেছে - নোবেল বিজয়ী ওয়্যাসিলি লিওন্টিফের নামে একটি বার্ষিক পুরস্কার পেয়েছেন। জিডিএই-র সহ-পরিচালক নেভা গুডউইন লিখেছেন: "বিনা আগরওয়াল যে ধরনের তাত্ত্বিকভাবে কঠোর, বোধগম্য এবং নীতি-ভিত্তিক অর্থনীতিতে লিওন্টিফ প্রাইজকে স্বীকৃতি দেওয়ার জন্য তৈরি হয়েছিল," এবং "অর্থনৈতিক বিকাশের বিষয়ে পণ্ডিত এবং নীতি উভয় ক্ষেত্রেই তার অবদান, পরিবেশ, কল্যাণ এবং লিঙ্গ বহু বছর ধরে জিডিএইয়ের অনুপ্রেরণা হয়ে দাঁড়িয়েছে। " তিনি বর্তমানে ইকোলজিকাল ইকোনমিক্সের জন্য আন্তর্জাতিক সোসাইটির সভাপতি নির্বাচিত। তিনি ভারতের দ্বাদশ পঞ্চবার্ষিকী পরিকল্পনার জন্য "মহিলা সহ সুবিধাবঞ্চিত কৃষকদের উপর" একটি ওয়ার্কিং গ্রুপেরও প্রধান এবং তিনি ভূমি সংস্কারে ভারতের প্রধানমন্ত্রীর প্যানেলে রয়েছেন। অধিকন্তু, আগরওয়াল একাডেমিকস স্ট্যান্ড এগেইনস্ট দারিদ্র্যের (এএসএপি) জন্য উপদেষ্টা বোর্ডে রয়েছেন।
২০১৭ সালে, তিনি ভারতে কৃষিতে নারীদের অবদান অধ্যয়নের ক্ষেত্রে তাঁর কাজের স্বীকৃতি হিসাবে জেন্ডার স্টাডিজের জন্য বালজান পুরস্কার পেয়েছেন
হ য ব র ল
চরিত্রসমূহ
উদো আর বুদো যমজ ভাই। এরা কখনো ঝগড়া করে, আবার কখনো বন্ধুত্ব করে। দেহের আকৃতি দেড় হাত, পা পর্যন্ত সবুজ রঙের দাড়ি, হাতে হুঁকো যাতে কোন কল্কে নেই। টাকের উপর খড়ি দিয়ে কেউ একটা কিছু লিখছে।
একটা বিদঘুটে দেখতে জন্তু যে বিভিন্ন জিনিস কল্পনা করে আর সেইগুলো ভেবে হাসে।
একটি রামছাগল যে বিভিন্ন বিষয়ে বক্তব্য রাখে। যেমনঃ ছাগলে কি না খায়।
বিভিন্ন অদ্ভুত গান গায়।
অনুরাধা (চলচ্চিত্র)
অনুরাধা ২০১৫ সালের ২৭ মার্চে মুক্তি লাভ করা একটি অসমীয়া চলচ্চিত্র। নারীকেন্দ্রিক কাহিনীর এই ছবিটির পরিচালক রাকেশ শর্মা। ছবিটির সহকারী পরিচালকর দায়িত্বে ছিলেন অণুপম বৈশ্য ও অনিন্দিতা কলিতা। এম এল এণ্টারটেইনমেণ্ট ও সিনে ড্রীম আনলিমিটেডএর বেনারে ছবিটির প্রযোজনা করেন প্রযোজক লুইত কুমার বর্মন। মুখ্য ভূমিকায় অভিনয় করেছেন মেঘরঞ্জনী । দিগন্ত শইকীয়া চলচ্চিত্রটিতে কার্যবাহী প্রযোজকের দায়িত্ব নেন। সঙ্গীত পরিচালনা গান প্রিয়মের। প্রিয়ম প্রথমবারের জন্য চলচ্চিত্রে সঙ্গীত পরিচালনা করেন। চিত্রগ্রহণ সূরুয ডেকার।
কাহিনী
ব্যতিক্রমধর্মী পূর্ণদৈর্ঘ্য অসমীয়া ছবি অণুরাধা একটি সম্পূর্ণ নারীকেন্দ্রিক ছবি। কার্যবাহী প্রযোজক দিগন্ত শইকীয়ার মতে ছবিটিতে একটি নারীর অনুভূতি, আদর্শ, দৃষ্টিভঙ্গী, প্রেম, দর্শন আদি সাবলীলভাবে উপস্থাপন করার প্রচেষ্টা করা হয়।
নির্মাণ
ফাইভ ডি কেমেরাতে ছবিটির চিত্রগ্রহণ করা হয়। চিত্রগ্রহণের জন্য জিম্মি জিব প্রযুক্তি ব্যবহার করা হয়।